Ricki and the Flash

Ricki and the Flash er en amerikansk dramakomedie fra 2015. Filmen er regissert av Jonathan Demme, skrevet av Diablo Cody, og har Meryl Streep i hovedrollen.

 Handling 
Hovedpersonen «Ricki», spilt av Meryl Streep, er frontfiguren i rockebandet «The Flash» på kvelden, og kassadame på et supermarked om dagen. En dag ringer hennes eksmann Pete, spilt av Kevin Kline, og forteller at datteren Julie står midt i et ekteskapsbrudd og er i en dyp krise. Pete mener Julie trenger moren sin. Ricki går med på å dra tilbake til Indianapolis, der hun en gang brente alle broer, forlot familien og dro til Los Angeles for å satse på drømmen om å bli rockestjerne. I Indianapolis viser det seg at både Julie og hennes to brødre (spilt av Sebastian Stan og Nick Westrate) bærer nag til moren, som de mener har latt dem i stikken siden de var ganske små.

Rickis datter Julie spilles av Mamie Gummer, som i virkeligheten er Meryl Streeps eldste datter.

 Rolleliste 
 Meryl Streep som Ricki Rendazzo/Linda Brummel
 Kevin Kline som Pete Brummel, Lindas eksmann
 Mamie Gummer som Julie Brummel, datter av Linda og Pete
 Audra McDonald som Maureen Brummel, Petes nåværende kone
 Sebastian Stan som Joshua Brummel, sønn av Linda og Pete
 Nick Westrate som Adam Brummel, sønn av Linda og Pete
 Rick Springfield som Greg, gitarist i Rickis band
 Ben Platt som Daniel
 Charlotte Rae som Oma Brummel, Petes mor
 Rick Rosas som Buster, bassgitarist i Rickis band
 Gabriel Ebert som Max
 Joe Vitale som Joe
 Keala Settle som Sharon, en av stamkundene i baren
 Joe Toutebon som Whitey
 Bill Irwin som alenepappa
 Hailey Gates som Emily
 Lisa Joyce som Nicole

 Referanser 

 Eksterne lenker 



Kategori:Filmer fra 2015
Kategori:Dramakomedier fra USA
Kategori:Engelskspråklige filmer